'33 કરોડ દેવી-દેવતા છતાં ઓક્સિજનની કમી', શાર્લી હેબ્દોએ સાધ્યું નિશાન\nશાર્લી હેબ્દોએ ઓક્સિજનની કમી અને હિંદુ ધર્મની 33 કરોડ દેવી-દેવતાની માન્યતા પર કાર્ટૂન પ્રકાશિત કર્યું છે.

કોરોના સંક્રમણની બીજી લહેરમાં ભારતની આરોગ્ય સેવા નબળી પુરવાર થઈ છે અને સરકાર પર લોકો સવાલ ઉઠાવી રહ્યા છે.

હૉસ્પિટલોમાં પણ કોવિડ દર્દીઓ મેડિકલ ઓક્સિજનના અભાવના કારણે દમ તોડી રહ્યા છે.

શાર્લી હેબ્દોએ 28 એપ્રિલે એક કાર્ટૂન પ્રકાશિત કર્યું હતું, જેનો વિષય મેડિકલ ઓક્સિજન હતો.

શાર્લી હેબ્દોના કાર્ટૂનમાં લખ્યું છે કે 'ભારતમાં કરોડો દેવી-દેવતા છે, પણ કોઈ ઓક્સિજનની અછત પૂરી કરી નથી શકતાં. હિંદુ ધર્મની માન્યતા પ્રમાણે 33 કરોડ દેવી-દેવતા છે.'

હિંદુ ધર્મમાં ઇસ્લામ, ખ્રિસ્તી અને અન્ય ધર્મોની જેમ એકેશ્વરવાદની માન્યતા નથી. અહીંયા મહિલાઓની પણ ઇશ્વર તરીકે પૂજા થાય છે અને પુરુષોની પણ. હિંદુ ધર્મમાં કેટલાંય દેવી-દેવતા છે અને બધાંની પૂજા થાય છે.

શાર્લી હેબ્દોએ તેના કાર્ટૂનમાં 33 કરોડની જગ્યાએ 33 મિલિયન દેવી-દેવતા લખ્યું છે. 33 મિલિયન એટલે 3.3 કરોડ. શાર્લી હેબ્દોનું આ કાર્ટૂન સોશિયલ મીડિયા પર ખૂબ જ શૅર થઈ રહ્યું છે.

33 કરોડ દેવી-દેવતા અંગેના કાર્ટૂનથી વિવાદ

સુમિત કશ્યપ નામના એક યૂઝરે આ કાર્ટૂનને ટ્વીટ કરતાં લખ્યું, "શાર્લી હેબ્દો માનવતાની સેવામાં મહત્ત્વનું કામ કરી રહ્યું છે. સવાલ પૂછવા જોઈએ પછી ભલે એ ચોટ કરનારા હોય, આનાથી જ માનવતા આગળ વધે છે."

હિંદુ ધર્મ અને ભારતીય પૌરાણિક કથાઓની વ્યાખ્યા કરવાવાળા જાણીતા લેખક દેવદત્ત પટ્ટનાયકે ટ્વીટ કરીને લખ્યું, હિંદુત્વનો ઝંડો ઉપાડનાર આ કાર્ટૂન વિશે શું કહેશે: પ્રથમ કે આ 33 મિલિયન કેમ? આ તો 330 મિલિયન હોવું જોઈએ."

"માત્ર 33? બીજી વાત કે અમે તેમની જેમ માથું કલમ નથી કરતા. અમે શ્રેષ્ઠ છીએ. પરંતુ તેમણે જે લખવું જોઈએ એ નથી લખતા - ત્રાસદી અને નેતાઓનું નકામાપણું."

સુપ્રીમ કોર્ટના વકીલ બ્રજેશ કલપ્પાએ આ કાર્ટૂન ટ્વીટ કરતાં ભાજપ પર નિશાન સાધ્યું છે.

તેમણે ટ્વીટમાં લખ્યું કે "જ્યારે શાર્લી હેબ્દોએ ઇસ્લામને હળવી રીતે પ્રસ્તુત કર્યું ત્યારે ભાજપ આઈટી સેલે ખુશી મનાવી હતી, અને હવે?"

શાર્લી હેબ્દો ધાર્મિક રૂઢિઓ અને આસ્થાઓને પોતાના કાર્ટૂનમાં નિશાના પર લેતું રહે છે. શાર્લી હેબ્દોને લઈને પાકિસ્તાનમાં કટ્ટરપંથી ઇસ્લામિક સંગઠનો દ્વારા વિરોધપ્રદર્શનો થયાં છે.

પાકિસ્તાનમાં વિરોધપ્રદર્શન

તહરીક-એ-લબ્બૈક ફ્રાન્સના રાષ્ટ્રપતિ ઇમેનુએલ મૅક્રોંને લઈને વિરોધપ્રદર્શન કરી રહ્યું હતું.

ગત વર્ષે ઑક્ટોબર...\n\ntl;dr:
ફ્રાંસની ખબરપત્રિકા શાર્લી હેબ્દોએ ભારતના કોવિડ સંકટમાં 'તંત્રની નિષ્ફળતા' પર કાર્ટૂન પ્રકાશિત કર્યા છે.